ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Επίθεση!
1598.
Αφού έληξε έναν εμφύλιο πόλεμο 120 ετών
και ένωσε την Ιαπωνία υπό την κυριαρχία του,
ο Τογιοτόμι Χιντεγιόσι, ο ανώτατος ηγέτης της Ιαπωνίας, πεθαίνει.
Σε μια απελπισμένη απόπειρα να προστατέψει τη δυναστεία του,
λίγο πριν πεθάνει,
ο Χιντεγιόσι δημιούργησε συμβούλιο με πέντε ισχυρούς πολέμαρχους.
Θα κυβερνήσουν την Ιαπωνία ωσότου ενηλικιωθεί ο μικρός του γιος.
Η μοίρα της Ιαπωνίας βρίσκεται στην κόψη του ξυραφιού.
Αν καταρρεύσει το συμβούλιο, η Ιαπωνία θα βυθιστεί στην αναρχία
και θα καταστραφούν αυτά για τα οποία δούλεψε ο Χιντεγιόσι.
ΙΑΠΩΝΙΑ 1598
Οι πέντε πρεσβύτεροι ήταν από ισχυρές οικογένειες.
Η ένωσή τους
δημιουργεί την τέλεια ισορροπία…
ΝΤΕΪΒΙΝΤ ΣΠΑΦΟΡΝΤ ΙΣΤΟΡΙΚΟΣ
ώστε κανείς να μην έχει το πάνω χέρι.
Ο Μαέντα Τοσιίε θα βρίσκεται στο Κάστρο της Οσάκα…
και θα είναι υπεύθυνος για την ανατροφή του μικρού Χιντεγιόρι,
για τη μόρφωσή του, θα τον προετοιμάζει για τις δυσκολίες της διακυβέρνησης.
ΑΪΖΑΚ ΜΕΓΙΕΡ ΙΣΤΟΡΙΚΟΣ
Όλοι, όμως, καταλαβαίνουν
πως επειδή ο Χιντεγιόρι θα κάνει χρόνια να ενηλικιωθεί,
μπορεί κάποιος από αυτούς να γίνει η υπέρτατη εξουσία.
Αυτό είναι το θανάσιμο χτύπημα στη ζωή του Χιντεγιόσι.
ΜΑΪΚΛ ΟΣΛΙΝ ΙΣΤΟΡΙΚΟΣ
Αμφισβητείται όλο του το έργο λόγω της ηλικίας του διαδόχου του.
Οι νταΐμιο άρχισαν τις ετοιμασίες
ή για να γίνουν αυτοί που θα αναλάβουν…
ή να οργανωθούν ώστε να εμποδίσουν κάποιον αντίπαλο να το κάνει.
Ο Τοκουγκάβα Ιεγιάσου είναι μέχρι τώρα ο πιο ισχυρός νταΐμιο στην Ιαπωνία.
Έχει την υπέρτατη εξουσία.
Βασικά, έχει αναλάβει την κυβέρνηση.
ΤΟΚΟΥΓΚΑΒΑ ΙΕΓΙΑΣΟΥ
Ο Τοκουγκάβα Ιεγιάσου ήταν αναμφισβήτητα ο πιο ισχυρός πολέμαρχος της χώρας.
Ο πλούτος του και η στρατιωτική του υπεροχή υπερέβαιναν των άλλων.
Με τον θάνατο του Χιντεγιόσι, μόλις εμφανιζόταν η ευκαιρία,
ο Ιεγιάσου ήταν στην ιδανική θέση να γίνει ανώτατος άρχοντας της Ιαπωνίας.
Έχτισε υπομονετικά την εξουσία του, εξόντωσε τους αντιπάλους του,
δημιούργησε συμμαχίες
και ήρθε η ώρα για να αναλάβει την ανώτατη εξουσία στην Ιαπωνία.
Ωστόσο στο παρασκήνιο,
ένας αιώνιος δολοπλόκος ετοιμαζόταν να κινηθεί κατά του Ιεγιάσου.
Αυτός ήταν ο Ισίντα Μιτσουνάρι.
Ήταν λιγότερο σημαντικός νταΐμιο.
Δεν είχε τη δύναμη του Ιεγιάσου,
αλλά ήταν απόλυτα πιστός στον Οίκο των Τογιοτόμι.
Κύριε.
Είναι ώρα να χτυπήσουμε.
Ή τώρα ή ποτέ.
Έκανε ό,τι μπορούσε για να υπομονεύσει τη θέση του Ιεγιάσου και να σπείρει υποψίες
ανάμεσα στον Ιεγιάσου και στους άλλους σπουδαίους συμβούλους του Χιντεγιόσι.
Κι ο Μιτσουνάρι πιστεύει πως όσο ο Ιεγιάσου δεν αμφισβητείται,
θα κυριαρχεί στους υπόλοιπους πρεσβύτερους και συμβούλους.
Δεν είναι πρόθυμος να ζήσει με αυτό. Θέλει ή να δολοφονήσει τον Ιεγιάσου
ή να τον περιορίσει ή να τον καταστρέψει.
Ο Ισίντα Μιτσουνάρι χρειαζόταν συμμάχους και στήριξη.
Έτσι, πλησίασε το έμπειρο μέλος του συμβουλίου, τον Μαέντα Τοσιίε,
έναν πολύ πλούσιο νταΐμιο και ισχυρό στρατιωτικό ηγέτη.
Μόνο ο Μαέντα Τοσιίε μπορούσε να εναντιωθεί στον Ιεγιάσου.
ΓΙΟΥΙΤΣΙ ΧΟΡΙΚΟΣΙ ΙΣΤΟΡΙΚΟΣ
Οι πρόσφατες πράξεις της οικογένειας Τοκουγκάβα…
Θα βοηθήσετε, σας παρακαλώ, τον Χιντεγιόρι;
Δεν θέλω να φανώ θρασύς.
Με όλον τον σεβασμό.
Ο Τοσιίε δεν θέλει να το κάνει.
Η ζωή του τελειώνει.
Είναι αβέβαιος για την επιτυχία της εκστρατείας
και δεν θέλει να δεσμευτεί σε κάτι, μιας και θα πεθάνει,
που θα βαρύνει τον γιο του
και ίσως αυτό σημάνει την καταστροφή του οίκου τους.
Οπότε ο Μαέντα Τοσιίε δεν αντιπαρατίθεται με τον Τοκουγκάβα Ιεγιάσου,
μολονότι ξέρει ότι ο Ιεγιάσου θέλει να εκθρονίσει τον Χιντεγιόρι,
να τον ξεφορτωθεί και να κυβερνήσει με το όνομα Τοκουγκάβα.
Ο Τοσιίε πέθανε λίγο μετά.
Ήταν ο φύλακας του Τογιοτόμι Χιντεγιόρι.
Ποιος θα πάρει τη θέση του…
Ο Τοκουγκάβα Ιεγιάσου, ο οποίος πήγε στο Κάστρο της Οσάκα.
Για να ελέγχει άμεσα
τον νεαρό Χιντεγιόρι.
Ήταν πολύ σημαντικό πράγμα.
Είναι λες και ένας υπουργός
πηγαίνει ξαφνικά στο Παλάτι του Μπάκιγχαμ
και λέει ότι στο εξής θα μένει εκεί.
Ήταν μια ενέργεια που εξόργισε τους άλλους αντιβασιλείς,
διότι ο Τοκουγκάβα Ιεγιάσου είχε πια τον νεαρό διάδοχο υπό τον έλεγχό του.
Το συμβούλιο των αντιβασιλέων διέταξε τον Ιεγιάσου να κάνει πίσω,
να αναγνωρίσει τον Χιντεγιόρι ως τον πραγματικό διάδοχο
και να μην αναμιχθεί στη διαδικασία αυτή.
Για τον Ιεγιάσου, αυτό ήταν κήρυξη πολέμου.
Ήταν η ευκαιρία που περίμενε.
Οι νταΐμιο χωρίστηκαν σε δύο στρατόπεδα.
Το ένα στήριζε τον Τοκουγκάβα Ιεγιάσου
και το άλλο τον Τογιοτόμι Χιντεγιόρι,
υπό την ηγεσία του Ισίντα Μιτσουνάρι.
Είχε πλέον δρομολογηθεί η πιο καθοριστική μάχη για την εξουσία
σε όλη την ιαπωνική ιστορία.
Καθώς διαμορφώνεται η πορεία προς στρατιωτική αναμέτρηση,
ο Μιτσουνάρι κινητοποιεί άντρες εναντίον μιας πιθανής συμμαχίας του Ιεγιάσου.
Μεταξύ αυτών τους Ουεσούγκι, που είναι βόρεια του Ιεγιάσου.
Το σχέδιο του Μιτσουνάρι είναι να κινηθούν οι Ουεσούγκι κατά του Ιεγιάσου
κι ο ίδιος να συντρίψει τον Ιεγιάσου…
ΝΕΪΘΑΝ ΛΕΝΤΜΠΕΤΕΡ ΙΣΤΟΡΙΚΟΣ
με τις δικές του δυνάμεις και των Ουεσούγκι.
Ο Ιεγιάσου αποφασίζει γρήγορα.
Θα εξαργυρώσει μερικές χάρες, ιδίως με τον Ντάτε Μασαμούνε,
και θα συγκεντρώσει δύναμη στον βορρά για να αποκρούσει τον Καγκεκάτσου.
Καθώς ο Μασαμούνε κινείται για να ανακόψει την επίθεση από τον βορρά,
ο Ιεγιάσου σχεδιάζει να σπεύσει ανατολικά στο Έντο για να συγκεντρώσει δυνάμεις.
Αλλά θέλει χρόνο,
καθώς τα στρατεύματα του Μιτσουνάρι κινούνται ήδη.
Όλες οι ελπίδες του Ιεγιάσου στηρίζονται στο κάστρο του στο Φουσίμι,
ένα οχυρό που ελέγχει τον δρόμο που οδηγεί στα ανατολικά.
Γι' αυτόν τον λόγο, το Κάστρο Φουσίμι έπρεπε να κρατηθεί πάση θυσία,
ώστε να μην κινηθεί ο Ισίντα Μιτσουνάρι εναντίον του Ιεγιάσου
προτού να είναι έτοιμος.
Ο εχθρός θα περικυκλώσει το κάστρο.
Θέλω να παραμείνεις…
στο κάστρο.
Το υπερασπίστηκε ο φίλος του, ο Τόριι Μοτοτάντα.
Ο Ιεγιάσου και ο Τόριι Μοτοτάντα ήταν φίλοι πολλά χρόνια.
Κι οι δύο ξέρουν ότι το κάστρο είναι σημαντικό
για το μέλλον των Τοκουγκάβα.
Κι ότι είναι ένας σχεδόν ακατόρθωτος άθλος.
Μοτοτάντα.
Ήξεραν ότι ήταν αποστολή αυτοκτονίας.
Ο Τόριι Μοτοτάντα θα υστερούσε αριθμητικά σε αναλογία 20 προς 1.
Στον Τόριι Μοτοτάντα ανατέθηκε ουσιαστικά μια αποστολή
που θα χρειαζόταν να πολεμήσει όσο γινόταν χωρίς δυνατότητα οπισθοχώρησης…
ΝΤΕΪΒΙΝΤ ΙΣΟΝ ΙΣΤΟΡΙΚΟΣ
και χωρίς πιθανότητα ενίσχυσης.
Καθώς ο Ιεγιάσου βιάστηκε να ξεφύγει απ' τον στρατό του Μιτσουνάρι,
ο Μοτοτάντα έγραψε το τελευταίο του μήνυμα.
"Δεν θα ήταν μεγάλο πρόβλημα
να διασπάσω τους στρατιώτες του και να διαφύγω,
αλλά αυτή δεν είναι η αληθινή έννοια του πολεμιστή.
Θα αμυνθώ εναντίον δυνάμεων όλης της χώρας εδώ
και θα έχω έναν ένδοξο θάνατο".
Ο Ισίντα Μιτσουνάρι και 40.000 άνδρες επιτίθενται στο κάστρο.
Ο Τόριι Μοτοτάντα και 2.000 άντρες δίνουν άγρια μάχη.
Ο Τόριι Μοτοτάντα έστειλε τους άντρες του στη μάχη ξανά και ξανά
εναντίον των δυνάμεων του Ισίντα.
Σε μια επική πράξη ανδρείας,
ο Τόριι Μοτοτάντα και ο στρατός του άντεξαν στο Φουσίμι 12 μέρες.
Ο θρύλος λέει ότι η φρουρά του Φουσίμι συνέχισε να πολεμά
ωσότου έμειναν μόνον δέκα.
Στο τέλος, καθώς το κάστρο καιγόταν γύρω του,
ο Τόριι Μοτοτάντα διέπραξε τιμητική αυτοκτονία
σε μια ευγενή υπεράσπιση κάστρου που ξεχώρισε στην ιαπωνική ιστορία.
Η γενναιότητα του Τόριι Μοτοτάντα ήταν πολύ σημαντική.
Επέτρεψε στον Ιεγιάσου να συγκεντρώσει δυνάμεις στο Έντο
για να πολεμήσει τον Ισίντα Μιτσουνάρι.
ΙΑΠΩΝΙΑ 1600
Ο Τοκουγκάβα Ιεγιάσου είναι πλέον έτοιμος να κάνει κίνηση.
Χωρίζει τη δύναμη των 75.000 ανδρών κι ετοιμάζεται να χτυπήσει τον Μιτσουνάρι.
ΙΕΓΙΑΣΟΥ
Καθώς ο γιος του οδηγεί μια μεγάλη δύναμη στον βορρά,
Ο Ιεγιάσου οδηγεί τον στρατό του προς τον εχθρό του.
ΧΙΝΤΕΤΑΝΤΑ
Ο Μιτσουνάρι είναι πλέον σε δύσκολη κατάσταση.
Κινδυνεύει να υπερφαλαγγιστεί και να περικυκλωθεί από τους δύο στρατούς.
ΜΙΤΣΟΥΝΑΡΙ - ΚΙΟΤΟ
Θα κλείσουν τον δρόμο και θα μας περικυκλώσουν.
Ο Ισίντα Μιτσουνάρι συνειδητοποιεί σε τι επικίνδυνη κατάσταση βρίσκεται.
Ο Ιεγιάσου θα μπορούσε να τον περικυκλώσει και να αποτρέψει την οπισθοχώρησή του.
Δεν θα το επιτρέψω.
Θα τους συναντήσουμε στον δρόμο και θα επιτεθούμε.
Ο Ισίντα Μιτσουνάρι πήρε μια κρίσιμη απόφαση.
Δεν θα ρίσκαρε να τον πιάσουν οι δυνάμεις του Ιεγιάσου.
Συνεπώς αποφάσισε να φύγει και να προβάλει αντίσταση στον δρόμο
και να καταστρέψει τον στρατό του Ιεγιάσου όταν θα έφτανε.
Το μέρος που επέλεξε
ήταν μια στενή κοιλάδα που λέγεται Σεκιγκαχάρα.
Ήταν πολύ καλή στρατηγική για τον Μιτσουνάρι.
Πίστευε ότι θα ήταν πιο ωφέλιμο να δώσει μάχη στη Σεκιγκαχάρα
παρά στο Κάστρο Ογκάκι.
Αν επιλέξεις να δώσεις μάχη σε στενή κοιλάδα
και να ελέγξεις τα γύρω βουνά όπως έκανε ο Ισίντα,
φέρνεις τον αντίπαλο προς το μέρος σου και του επιτίθεσαι από τρεις πλευρές.
Ήταν εξαιρετική επιλογή.
Πες στους στρατιώτες.
Σφίξε την άμυνα πριν έρθει ο εχθρός.
Πήγαινε!
Ο Ισίντα Μιτσουνάρι είχε χρόνο να συντάξει τις δυνάμεις του
στην καλύτερη δυνατή άμυνα.
Ο ίδιος βγήκε στον δρόμο και περίμενε την επίθεση του Ιεγιάσου.
Χιντεάκι…
ανέβασε τα στρατεύματά σου στο βουνό.
Όταν δώσω σήμα,
κατεβείτε απ' το βουνό κι επιτεθείτε στον Ιεγιάσου απ' τα πλάγια.
Για να φυλάξει την αριστερή πλευρά και να αποφύγει περικύκλωση απ' τον Ιεγιάσου,
έστειλε τον Κομπαγιακάβα Χιντεάκι
να πάρει θέση έχοντας θέα στον δρόμο.
Όταν θα δινόταν μάχη το επόμενο πρωί,
θα άναβε φωτιά και μετά ο Κομπαγιακάβα Χιντεάκι
θα κατέβαινε από τη στρατηγική του θέση
και θα έκανε επίθεση στον Τοκουγκάβα απ' τη δεξιά πλευρά,
πετυχαίνοντας ολοκληρωτική νίκη.
Ωστόσο ο Μιτσουνάρι είναι κατά κάποιον τρόπο αντιπαθής
σε πολλούς νταΐμιο που υποστηρίζουν τον σκοπό του Χιντεγιόρι.
Η αντιπάθεια και η δυσπιστία προς τον Μιτσουνάρι
ως διοικητή, ήταν κάτι που τον ζημίωσε ποικιλοτρόπως.
Πολύ σημαντική ήταν η περίπτωση του Κομπαγιακάβα Χιντεάκι.
Ο βασικός λόγος της μνησικακίας του Χιντεάκι για τον Ισίντα Μιτσουνάρι
ήταν ο ρόλος του Ισίντα στην εισβολή στην Κορέα.
ΚΟΡΕΑ 1592
Ο Ισίντα Μιτσουνάρι διορίστηκε από τον Χιντεγιόσι
ως γενικός επιθεωρητής των ιαπωνικών δυνάμεων
και ήταν πολύ επικριτικός με την απόδοση του νεαρού Χιντεάκι.
Τα νέα είχαν φτάσει στον Χιντεγιόσι,
ο οποίος είχε αφαιρέσει από τον Χιντεάκι πολλά δικαιώματα, προνόμια κι εδάφη.
Τις κρίσιμες ώρες πριν από τη μάχη…
ο Τοκουγκάβα Ιεγιάσου έλαβε μια αναπάντεχη επικοινωνία.
Ο Χιντεάκι είχε αποφασίσει να γίνει προδότης.
Μόλις διεξαγόταν η μάχη, ο Χιντεάκι θα τασσόταν στο πλευρό του Ιεγιάσου
και θα έκανε ολέθρια επίθεση στον στρατό του Μιτσουνάρι.
Αν γινόταν αυτό, η πλάστιγγα θα έγερνε προς τον Ιεγιάσου.
Απ' όσο ξέρουμε, μπορεί ο Χιντεάκι να κορόιδευε και τις δυο πλευρές,
να έβλεπε ποιος θα νικούσε
και έπειτα να αποφάσιζε ποιον θα στήριζε.
Φυσικά, μέχρι να ξεκινήσει η μάχη,
ο Ιεγιάσου δεν θα μπορούσε να είναι 100% σίγουρος ότι ο Χιντεάκι θα άλλαζε πλευρά.
Ο Ιεγιάσου αντιμετώπιζε την πιο δύσκολη και επικίνδυνη απόφαση της ζωής του.
Τελικά, ήταν ένα τεράστιο ρίσκο, αλλά έπρεπε να το πάρει.
Ο Ιεγιάσου μετακινείται στη Σεκιγκαχάρα.
Αν, όπως πιστεύουν μερικοί στρατηγοί του, το γράμμα είναι κόλπο,
ίσως ο Ιεγιάσου να τα είχε χάσει όλα.
Ο Ιεγιάσου έφτασε και το μόνο που έβλεπε γύρω
ήταν φωτιές στα βουνά,
πράγμα που έδειχνε τις οχυρωμένες θέσεις
που ο στρατός του Ισίντα είχε την άνεση να πάρει.
Ήταν τεράστια πρόκληση.
Ο Ιεγιάσου φαινόταν σε μειονεκτική θέση…
ΙΘΑΝ ΣΙΓΚΑΛ ΙΣΤΟΡΙΚΟΣ
διότι ο γιος του, ο Χιντετάντα,
δεν είχε φτάσει με πρόσθετη δύναμη 30.000 ανδρών, όπως υπολόγιζε.
Αυτό απειλεί την επιβίωση των δυνάμεων του Ιεγιάσου.
Το μόνο που μπορούσαν να κάνουν ήταν να προετοιμαστούν για τη μάχη.
Σε λίγες ώρες, θα διαλυόταν η ομίχλη
και θα ξεκινούσε η πιο καθοριστική μάχη στην Ιαπωνία.
ΚΙΟΤΟ - ΣΕΚΙΓΚΑΧΑΡΑ
Καθώς οι πλευρές παρατάσσονται στη Σεκιγκαχάρα,
ο Μιτσουνάρι έχει το πάνω χέρι.
Οι 120.000 άντρες του ελέγχουν τα υψώματα.
Όταν ξεκινάει η μάχη,
ο Μιτσουνάρι σκοπεύει να κατεβάσει τις άκρες του σχηματισμού του
και να συντρίψει τον Ιεγιάσου από τρεις πλευρές.
Στη βάση της κοιλάδας,
ο Ιεγιάσου είναι σε αδύναμη θέση και υστερεί αριθμητικά τρία προς δύο.
Αφού λείπουν ο γιος του με τις δυνάμεις του,
οι ελπίδες του εξαρτώνται από την υπόσχεση προδοσίας του Χιντεάκι.
Τη μέρα της μάχης στη Σεκιγκαχάρα, υπάρχει ομίχλη νωρίς το πρωί,
οπότε η μια πλευρά δεν βλέπει την άλλη καθαρά.
Όταν η ομίχλη αρχίζει να διαλύεται νωρίς το πρωί,
ο Ιεγιάσου βλέπει ακριβώς τι έχει μπροστά του.
Την οχυρωμένη θέση του Μιτσουνάρι.
Υστερεί αριθμητικά.
Από την άλλη πλευρά, όμως, ο Μιτσουνάρι δεν έχει μεγάλη εμπειρία μάχης.
Ποτέ δεν έχει διευθύνει μάχη. Ήταν μόνο υποδιοικητής.
Επίθεση!
Ο Μιτσουνάρι είχε χρόνο να προετοιμάσει την άμυνα.
Οι δυνάμεις του Ιεγιάσου αναγκάζονται να προχωρήσουν με μεγάλο κόστος.
Είναι πολύ δύσκολο.
Έχουμε μάχες σώμα με σώμα.
Λογχοφόροι πολεμούν μεταξύ τους.
Στα πλάγια, αποσπάσματα με αρκεβούζια ανοίγουν πυρ κατά του εχθρού.
Οι μάχες είναι πολύ έντονες.
Επικρατεί χάος, σύγχυση και απίστευτη κτηνωδία.
Ελεγχόμενο χάος.
Καθώς προχωράει η μάχη, καμία πλευρά δεν μπορεί να κερδίσει πλεονέκτημα.
Θα είναι ένας αγώνας για να δούμε ποια πλευρά θα φανεί πιο δυνατή της άλλης.
Δώσε σήμα.
Ο Ισίντα συνειδητοποιεί ότι πρέπει να αναγκάσει στρατιώτες να μπουν στη μάχη.
Δίνει το προκαθορισμένο σήμα
στον Χιντεάκι, για να επιτεθεί στον Ιεγιάσου απ' τα πλάγια.
Ωστόσο…
ο στρατός του Χιντεάκι δεν κινείται.
Και ο Ιεγιάσου βλέπει ότι οι Κομπαγιακάβα δεν κινούνται.
Οι δυνάμεις των Κομπαγιακάβα κρατούν τη θέση τους.
Και μετά από λίγο,
και ο Ιεγιάσου αγχώνεται για το τι θα κάνουν.
Έπειτα ο Ιεγιάσου κάνει μια υπολογισμένη κίνηση
που θα καταγραφεί στην ιαπωνική λαϊκή παράδοση.
Πυρ!
Υποτίθεται θα έδινε εντολή να ανοίξουν πυρ με τα αρκεβούζια κατά του Χιντεάκι,
αναγκάζοντας τον Χιντεάκι να επιλέξει. Είναι ώρα να διαλέξει πλευρά.
Επίθεση!
Αυτό αναγκάζει τον Χιντεάκι να βγει απ' την απραξία
κι οι δυνάμεις των Κομπαγιακάβα κατεβαίνουν τον λόφο.
Φανταστείτε την αντίδραση του Μιτσουνάρι.
Πρώτα, "Έφτασε η εντολή μου. Έρχονται".
Και μετά, ο απόλυτος τρόμος "Δεν πάνε προς τις γραμμές του Ιεγιάσου,
αλλά προς τις δικές μου. Επιτίθενται σ' εμένα".
Πέφτουν με ορμή στα πλάγια του δυτικού στρατού.
Ο διοικητής της μονάδας που επιτέθηκε,
θα απέκρουε την επίθεση των Κομπαγιακάβα, αλλά κατατροπώθηκε.
Με αυτό το διπλό χτύπημα στον στρατό του Ισίντα Μιτσουνάρι
ανασκουμπώθηκαν οι άκρες…
και συνέτριψαν την αντίστασή του.
Ο Μιτσουνάρι συνειδητοποιεί…
Χιντεάκι…
ότι η μάχη είναι χαμένη.
Τα εναπομείναντα αποσπάσματα έκαναν το παν για να ξεφύγουν.
Πολλοί, φυσικά, εξοντώθηκαν
από τους αντιπάλους που νικούσαν,
και σκοτώθηκαν.
Αμέσως μετά τη μάχη επικράτησαν σκηνές χάους.
Πολλοί από τους κορυφαίους στρατηγούς της χαμένης πλευράς διέφυγαν,
όπως κι ο Μιτσουνάρι,
μα οι δυνάμεις του Ιεγιάσου αιχμαλώτισαν αρκετούς.
Η Σεκιγκαχάρα ήταν ορόσημο για τον Ιεγιάσου.
Επειδή τώρα είναι σαφές πως από στρατιωτικής άποψης
είναι ο πιο ισχυρός στην Ιαπωνία.
Για τον Ιεγιάσου, η νίκη στη Σεκιγκαχάρα
τον φέρνει στην πλέον κυρίαρχη θέση
κάθε εποχής της ιαπωνικής ιστορίας.
Σχεδόν δεν υπάρχει εναντίωση στην εξουσία του.
Η νίκη του Ιεγιάσου στη Σεκιγκαχάρα είναι ολοκληρωτική,
αλλά πρέπει να στείλει σήμα νίκης
και διατάζει την εκτέλεση των πιστών στον Χιντεγιόσι.
Όπως και του Ισίντα Μιτσουνάρι.
Τα κεφάλια τους τοποθετούνται σε πασσάλους για να ανακοινωθεί
ότι διαλύθηκε η συμμαχία των Τογιοτόμι
και ότι η ανώτατη εξουσία είναι τώρα ο Τοκουγκάβα Ιεγιάσου.
Μετά τη Σεκιγκαχάρα,
ο Ιεγιάσου παίρνει μια αμφιλεγόμενη απόφαση
παρά τη συμβουλή στρατηγών και πιστών υποτελών.
Αν και διέλυσε τη συμμαχία που πολέμησε να προστατέψει
τον διάδοχο Χιντεγιόρι,
ο Ιεγιάσου αποφασίζει να μη σκοτώσει τον νεαρό.
Τον αφήνει να ζήσει στο Κάστρο της Οσάκα, υπό την επίβλεψη της μητέρας του,
της Λαίδης Τσα-Τσα.
Ο Μασαμούνε στέλνει ένα γράμμα στον Τοκουγκάβα Ιεγιάσου.
Λέει
"Ιεγιάσου, αν δεν κρατήσεις το αγόρι κοντά σου και δεν το μεγαλώσεις εσύ,
οι εχθροί σου θα μαζευτούν γύρω σου, θα τον ποτίσουν δηλητήριο
και θα τον στρέψουν εναντίον σου".
Ωστόσο ο Ιεγιάσου το έβλεπε διαφορετικά.
Κρατώντας απόσταση και αφήνοντας τον Χιντεγιόρι να είναι αυτόνομος,
θα του επέτρεπε να αποδεχτεί την κυριαρχία των Τοκουγκάβα.
Αυτή η συναισθηματική απόφαση αποδεικνύεται λανθασμένη.
ΙΑΠΩΝΙΑ 1600
Ο Ιεγιάσου κινείται για να σφίξει τον κλοιό γύρω από την Ιαπωνία.
Όλοι οι νταΐμιο που του εναντιώθηκαν στη Σεκιγκαχάρα
σκοτώνονται ή χάνουν γη και τίτλους.
Έπειτα μεταφέρονται στις παρυφές της χώρας,
μακριά από επιρροή και εξουσία.
Όσοι τον στήριξαν, μεταφέρονται πιο κοντά στο κέντρο και ανταμείβονται πλούσια.
Έτσι, ο Ιεγιάσου έχει δημιουργήσει μια ουδέτερη ζώνη πιστών υποστηρικτών
για να αποτρέψει κάθε απειλή για επίθεση.
Αυτό το ευρύ σύστημα μετεγκατάστασης
θα προστατέψει τον Ιεγιάσου και θα αλλάξει την πολιτική σύνθεση της Ιαπωνίας.
Είναι ιδιοφυές σχέδιο. Ας θυμηθούμε πως ούτε ο Νομπουνάγκα
ούτε ο Χιντεγιόσι είχαν βρει μια πολύ βιώσιμη πολιτική ισορροπία.
Που να διαρκέσει.
Ο Ιεγιάσου την πέτυχε.
Ενώ πολλοί επωφελήθηκαν πολύ από τη Μάχη της Σεκιγκαχάρα,
αυτό δεν ισχύει και για τον Κομπαγιακάβα Χιντεάκι.
Μολονότι η προδοσία του Κομπαγιακάβα σφράγισε τη νίκη,
γι' αυτό νίκησε ο Ιεγιάσου,
ο ίδιος δεν τον εμπιστευόταν.
Πρόδωσε έναν αφέντη. Γιατί να μην προδώσει κι άλλον;
Ο Χιντεάκι βασανιζόταν
και ένιωθε τύψεις που πρόδωσε τον αρχικό του οίκο,
τους Τογιοτόμι,
που έχασε τα λογικά του.
ΤΟΜΟΚΟ ΚΙΤΑΓΚΑΒΑ ΙΣΤΟΡΙΚΟΣ
Και μέσα σε δύο χρόνια…
πέθανε απ' το πιοτό.
Ο Ιεγιάσου με πολλούς τρόπους εξασφάλισε τη θέση του.
Έχει ανακατανείμει τους άρχοντες με τρόπο που ωφελεί τον ίδιο,
έχει καθιερώσει την κυριαρχία του στη χώρα,
αλλά το πιο σημαντικό είναι πως ο Ιεγιάσου
θέλει να καθιερωθεί ως πολεμικός ηγέτης,
όχι ως κάποιος που δεσμεύεται από την παλιά αυτοκρατορική αυλή.
Το 1603 κάνει το τελευταίο βήμα για να ενισχύσει τη νομιμότητά του.
Θα του παραχωρηθεί ο τίτλος του σογκούν.
Αυτό που πρέπει να θυμόμαστε με τον τίτλο του σογκούν
είναι πως στην ιαπωνική ιστορία
δεν ήταν ένας σημαντικός, ισχυρός ή επιθυμητός τίτλος.
Πολλοί σογκούν ήταν απλώς μαριονέτες.
Ο Ιεγιάσου αναδημιουργεί τον τίτλο σογκούν ως μια θέση εξουσίας,
τον ενδυναμώνει και έτσι ελέγχει όλη την Ιαπωνία.
Μόλις ο Ιεγιάσου παίρνει τον τίτλο του σογκούν,
είναι, για πρώτη φορά μετά την κατάρρευση της κεντρικής εξουσίας
στα μέσα του 15ου αιώνα,
στο απόγειο της εξουσίας στην Ιαπωνία.
Φαίνεται σε όλους πως 130 χρόνια εμφυλίου έχουν επιτέλους τελειώσει.
Μια δεκαετία μετά, όμως,
ετοιμάζεται γενικευμένη εξέγερση.
Όσοι δεν συμφιλιώθηκαν ποτέ με τη νίκη των Τοκουγκάβα,
άρχισαν να συνασπίζονται γύρω από αυτόν
που μπορούσε να αμφισβητήσει την εξουσία του Ιεγιάσου.
Τον Τογιοτόμι Χιντεγιόρι, τον πραγματικό διάδοχο του Χιντεγιόσι.
Μετά τη νίκη στη Σεκιγκαχάρα,
ο Ιεγιάσου δεν έδρασε ευθέως εναντίον του Χιντεγιόρι,
του διαδόχου του Χιντεγιόσι.
Και το αγόρι μεγάλωσε διατηρώντας τη θέση του.
Με τα χρόνια, πολλοί είδαν τον Χιντεγιόρι
ως εναλλακτική στην άνοδο του Ιεγιάσου στην εξουσία.
Συγκεκριμένα, κάποιοι σαμουράι χωρίς αφέντη, οι ρόνιν,
που δεν είχαν κάποια θέση μετά τη Μάχη της Σεκιγκαχάρα.
Επίσης έχει υποστηρικτές, ας τους πούμε έτσι, σε όλη τη χώρα.
Αν και ο Χιντεγιόρι γίνεται πόλος συσπείρωσης
για πολλούς δυσαρεστημένους με τους Τοκουγκάβα,
είναι αμφιλεγόμενο σε ποιο βαθμό ήθελε ο ίδιος να προκαλέσει τον Ιεγιάσου.
Ο Ιεγιάσου ήταν, προφανώς, στρατιωτικά πολύ πιο ισχυρός
και φαίνεται ότι ο Χιντεγιόρι θα ήθελε να αποφύγει τη σύγκρουση.
Σιωπή!
Υψηλότατε, μην τους ακούς!
Αν ικετεύσεις για τη ζωή σου,
θα πέσεις στα χέρια των Τοκουγκάβα.
Ακόμα και η μητέρα του, στενή σύμβουλός του,
η Λαίδη Γιο-Γιο ή αλλιώς Λαίδη Τσα-Τσα,
πιέζει τον γιο της να αψηφήσει τον Τοκουγκάβα Ιεγιάσου.
Συχνά, περιφρονώντας τις συμβουλές των υποτελών του.
Πολλοί προτείνουν να περιμένει να πεθάνει ο Ιεγιάσου
και να προκαλέσει τον μικρότερο γιο του, που ίσως είναι λιγότερο μάχιμος ηγέτης.
Αν είσαι σαμουράι, σκέψου να ανακτήσεις την εξουσία των Τογιοτόμι!
Μητέρα…
Η Τσα-Τσα δεν θέλει να περιμένει. Θέλει να τον προκαλέσει τώρα.
Σε παρακαλώ, σταμάτα.
Θέλω να φύγετε όλοι.
Έξω!
Άσχετα από τις προθέσεις του Χιντεγιόρι,
από το γεγονός ότι δεκάδες χιλιάδες, ίσως μέχρι και 60.000 άτομα
συγκεντρώνονταν γύρω απ' τον Χιντεγιόρι στο Κάστρο της Οσάκα,
ο Τοκουγκάβα Ιεγιάσου καταλάβαινε ότι ετοιμαζόταν εξέγερση.
Ο Ιεγιάσου ήταν ευλογημένος κι είχε πολλούς γιους.
Ήξερε ότι η οικογένειά του θα επιβίωνε αν
δεν υπήρχαν αξιόπιστες εναλλακτικές εξουσίας
κι ο Χιντεγιόρι είναι αξιόπιστη εναλλακτική εξουσίας.
Έχει γίνει μαγνήτης για τους δυσαρεστημένους με τους Τοκουγκάβα.
Σκότωσε τον Χιντεγιόρι.
Μάλιστα.
Αν ο Ιεγιάσου θέλει να φύγει από αυτόν τον κόσμο ήσυχος
ότι η οικογένειά του θα επιβιώσει και το έργο του θα συνεχιστεί,
πρέπει να καταστρέψει τον Χιντεγιόρι.
Αποφασίζει τώρα να κάνει κάτι που νομίζει ότι θα έπρεπε να είχε κάνει χρόνια πριν.
Να εξαφανίσει τον τελευταίο απόγονο Τογιοτόμι.
Ο Ιεγιάσου προελαύνει με 194.000 στρατιώτες
για να πολιορκήσει το Κάστρο της Οσάκα.
Με τους πιστούς συμμάχους, συμπεριλαμβανομένου του Ντάτε Μασαμούνε,
χιλιάδες πεθαίνουν, καθώς οι δυνάμεις του Ιεγιάσου πολιορκούν το οχυρό.
Η μάχη είναι άγρια, αλλά οι υπερασπιστές κρατάνε γερά.
Τελικά, όμως, τον Ιούνιο του 1615,
η αξιοθαύμαστη άμυνα του Κάστρου σπάει.
Μετά από μάχες και πολιορκία πολλών μηνών,
τα πυροβόλα των Τοκουγκάβα βομβαρδίζουν το Κάστρο της Οσάκα.
Καίγονται μέρη του κάστρου.
Ο Χιντεγιόρι ήξερε ότι είχαν τελειώσει όλα.
Έγινε πιόνι όσων ήταν δυσαρεστημένοι με τους Τοκουγκάβα
και χειραγωγήθηκε ώστε να ξεκινήσει έναν πόλεμο που δεν θα νικούσε.
Το Κάστρο της Οσάκα έχει παραδοθεί στις φλόγες.
Είναι σαφές πως η αντίσταση είναι μάταιη.
Η καταστροφή του Κάστρου της Οσάκα
ήταν λες και οι τελευταίες ενέργειες
της περιόδου του εμφύλιου πολέμου είχαν εκδηλωθεί,
δεν θα απέμενε τίποτα.
Έπρεπε να καταστραφούν τα πάντα για να γεννηθεί μια νέα εποχή.
Δεν υπήρχαν άλλες μάχες πια. Είχαν τελειώσει όλα.
Το καταλαβαίνουν όλοι.
Και ο Ιεγιάσου άντεξε πιο πολύ από όλους.
Οι Τοκουγκάβα έχουν πλέον τον απόλυτο έλεγχο της εξουσίας.
Ο Ιεγιάσου δεν πρόλαβε να δει τους καρπούς της νίκης του.
Έναν χρόνο μετά την πτώση του Κάστρου της Οσάκα, πεθαίνει από καρκίνο στο στομάχι.
Λίγο πριν πεθάνει ο Ιεγιάσου,
δέχτηκε την επίσκεψη πολλών σημαντικών προσωπικοτήτων.
Μεταξύ τους ο Ντάτε Μασαμούνε,
που λέγεται ότι διάβασε ποίηση στον Ιεγιάσου.
Φαίνεται πως έτρεφαν μεγάλο σεβασμό ο ένας για τον άλλον.
Και προφανώς, ο Ντάτε ήταν πιστός σύμμαχος τα χρόνια μετά τη Σεκιγκαχάρα.
Ο Τοκουγκάβα Ιεγιάσου, γέρος και πανούργος…
ΝΤΑΡΕΝ ΑΣΜΟΡ ΙΣΤΟΡΙΚΟΣ
ένα γέρικο πονηρό πλάσμα που είχε επιβιώσει από φουρτούνες και μάχες…
πέθανε,
έχοντας ζήσει περισσότερο από όλους τους εχθρούς του.
Οι μεγάλοι πολέμαρχοι
σε όλη αυτήν την περίοδο,
καταλάβαιναν ότι υπήρχε κάτι πέρα από τον πόλεμο.
Αυτό τους δίνει ο Τοκουγκάβα Ιεγιάσου. Την ευκαιρία αυτή.
Δημιούργησε ένα απίστευτα ανθεκτικό σύστημα διακυβέρνησης της Ιαπωνίας
στη μεταπολεμική εποχή.
Ήταν τυχερός που είχε πολλούς γιους. Θα συνεχιζόταν η γενιά του.
Είχε, λοιπόν, τύχη, αλλά και σοφία.
Και λόγω αυτού,
το σύστημα που δημιούργησε κράτησε επί δυόμισι αιώνες.
Είναι απίστευτο επίτευγμα.
Ο θάνατος του Τοκουγκάβα Ιεγιάσου σημάδεψε την εποχή αυτή,
όπου ξαφνικά, αυτό το στρατιωτικό τάγμα διαλύεται
και οι σαμουράι γίνονται πολεμιστές που κυβερνούν μια ειρηνική χώρα.
Επί έναν αιώνα κάνουν μόνο μάχες.
Γεννήθηκαν στις μάχες. Μεγάλωσαν στις μάχες.
Εκπαιδεύτηκαν στις μάχες.
Είναι ίσως οι καλύτεροι πολεμιστές που γνώρισε ποτέ η ιστορία.
Και ξαφνικά, ο πόλεμος τελειώνει.
Πολύ γρήγορα, βλέπεις μια απίστευτη μεταμόρφωση των σαμουράι.
Αντί να εστιάζουν στον πόλεμο, στη σύγκρουση, στη στρατηγική…
εστιάζουν περισσότερο στη φιλοσοφία, το καθήκον, την τιμή.
Τι σημαίνει να υπηρετείς; Τι σημαίνει να είσαι πολεμιστής σε περίοδο ειρήνης;
Συνεπώς, μέσα σε λίγες δεκαετίες,
οι σαμουράι γίνονται εντελώς αγνώριστοι.
Η κληρονομιά, όμως, των σαμουράι
στη μετάβαση μιας χώρας από τον αιματηρό εμφύλιο στην ειρήνη,
είναι κολοσσιαία για την Ιαπωνία.
Ο αιώνας των εχθροπραξιών
όσο τραγικός, καταστροφικός και κτηνώδης ήταν,
προσέφερε 250 χρόνια ειρήνης
και είναι ένα επίτευγμα αρκετά σπάνιο στην ανθρώπινη ιστορία.
Υποτιτλισμός: Μάρθα Σιαμέτη